**OSNOVNA ŠKOLA „ANŽ FRANKOPAN“ KOSINJ**

Gornji Kosinj 49, 53203 Kosinj

Na temelju članka 10. stavak 12. Zakona o pravu na pristup informacijama (NN broj 25/13, 85/15) objavljuje se

Kosinj, 30. kolovoza 2022. godine

ZAPISNIK 21/2022

sa sjednice Školskog odbora Osnovne škole „Anž Frankopan“ Kosinj, održane dana 30. kolovoza 2022. godine u prostorijama Osnovne škole „Anž Frankopan“ Kosinj s početkom u 10:00 sati.

**DNEVNI RED**

1. Verifikacija zapisnika s 20. sjednice Školskog odbora održane 22. srpnja 2022. godine.

2. Davanje suglasnosti za održavanje znanstveno-stručnog skupa „Kosinjska dolina-jučer, danas,

sutra“ u Osnovnoj školi „Anž Frankopan“ Kosinj.

3. Davanje suglasnosti za imenovanje voditelja Školskog sportskog društva „KOSINJ“.

4. Donošenje Odluke o davanju prethodne suglasnosti za povećanje satnice učitelja L.C.

5. Razno.

Sjednici nisu prisustvovala 3 (tri) člana Školskog odbora, od kojih su dva člana opravdala svoj izostanak, dok se treći član Školskog odbora nije izjasnio.

ZAKLJUČCI:

AD.1./ Zapisnik je jednoglasno usvojen. – 4 glasa

AD.2./ Članovima Školskog odbora dostavljena je zamolba Instituta Ivo Pilar o održavanju znanstveno-stručnog skupa pod nazivom „Kosinjska dolina-jučer, danas, sutra“ u prostorijama Osnovne škole „Anž Frankopan“ Kosinj, dana 30. rujna 2022. godine. Članovi Školskog odbora pregledali su raspored i program održavanja spomenutog znanstveno-stručnog skupa te je suglasnost jednoglasno dobivena. – 4 glasa

AD.3./ Prema Poslovniku o radu Školskog sportskog društva „Kosinj“ bira se predsjednik Školskog sportskog društva na razdoblje od 1 (jedne) godine. Prijedlog, koji je usvojen na sjednici Učiteljskog vijeća, je da Predsjednik bude učitelj Tjelesne i zdravstvene kulture u Osnovnoj Školi „Anž Frankopan“ Kosinj, J.L. Suglasnost je jednoglasno dobivena. – 4 glasa.

AD.4./ Učitelj Kemije u Osnovnoj školi „Anž Frankopan“ Kosinj, L.C., uputio je Školi zamolbu za povećanje satnice tako što bi predavao Tehničku kulturu. Obzirom da je isti ostvario potreban broj ECTS bodova i ispunio propisane uvjete o odgovarajućoj vrsti obrazovanja učitelja Tehničke kulture u osnovnim školama, članovi Školskog odbora jednoglasno su dali prethodnu suglasnost. – 4 glasa

AD.5./ Dodatnih prijedloga za raspravu nije bilo.

Zapisničar: Predsjednica Školskog odbora:

Kristina Jurković, tajnica Škole Mirjana Prša, dipl. uč.